Los oríxenes del Muséu de Belles Artes d’Asturies remóntense a 1969, cuando la Diputación Provincial d’Asturies y el Conceyu d’Uviéu constituyeron la Fundación Pública “Centru Provincial de Belles Artes” (más tarde “Centru Rexonal de Belles Artes”), anque la pinacoteca nun s’inauguró hasta’l 19 de mayu de 1980. Cuntaba daquella con siete sales, nes que s’esponíen 78 obres.
#000000
Traza del patiu del Palaciu de Velarde un poco depués d’abrir como Muséu
#000002
La so primer sede foi’l Palaciu de Velarde, construyíu ente 1765 y 1770 pol arquitectu Manuel Reguera (1731-1798) pal rexidor Pedro Velarde Calderón y Prada. El palaciu, qu’ente 1905 y 1971 usárese como institutu poles Relixoses del Santu Ánxel, foi adquiríu en 1971 y remodeláu por Florencio Muñiz Uribe ente 1973 y 1976. A estes obres siguieron, ente 1979 y 1980, l’estudiu y restauración de los sos primeros fondos pictóricos.
#000003
La obra, cofinanciada con cargu a los Fondos FEDER de la Unión Europea, allargóse ente’l 2007 y el 2013, abriéndose a la fin l’edificiu nuevu al públicu’l 31 de marzu del 2015. Hasta entós, nos sos trenta y cinco años d’historia, el Muséu, que sigue siendo gratuitu, visitáronlu 1.495.191 persones.
#000004
Fachada de la Casa d’Oviedo-Portal hacia 1981
#000005
La colección del Muséu de Belles Artes d’Asturies formóse de mano a partir de los fondos de la Diputación Provincial vieya y de lo que yera’l Muséu de Pintures de l’Academia Provincial de Belles Artes de San Salvador d’Uviéu. Dende entós foi aumentándose con adquisiciones, donaciones, heriedos, depósitos y daciones, ente les que destaca sobre manera la dación en pagu de la Colección Pedro Masaveu Peterson.
#000006
Esti ye’l primer folletu del Muséu de Belles Artes d’Asturies, editáu en 1980. Nél fálase sobre los oríxenes del Muséu, l’edificiu y la distribución de les siete sales coles que cuntaba daquella.
#000010
Trátase d’una de les primeres cróniques especializaes sobre’l Muséu de Belles Artes d’Asturies, publicada en 1981 na revista Archivo Español de Arte (n.u 213).
#000012